কিন্তু মোসাফাহা করার পর এমনিতেই যদি হাত বুকের সঙ্গে লাগায় এবং এটাকে সাওয়াবের কাজ বা সুন্নত মনে না করে, তাহলে এটি বিদআত হবে না এবং হারাম বা নাজায়েজ হবে না। তবে যদি সাওয়াবের কাজ মনে করে বা সুন্নত মনে করে কিংবা এটিকে মোসাফাহাসংশ্লিষ্ট সুন্নত মনে করে, তাহলে তা বিদআত হবে। আর প্রতিটি বিদআতই ভ্রষ্টতা। মহানবী (সা.) ইরশাদ করেছেন, ‘আমাদের দ্বিনের মধ্যে যে ব্যক্তি নতুন বিষয় আবিষ্কার করে—যা তাতে নেই, তাহলে তা পরিত্যাজ্য।’ (আবু দাউদ, হাদিস নম্বর : ৪৬০৮, বুখারি, হাদিস নম্বর : ২৫৫০)